Καστρί Θεσπρωτίας

Το Καστρί είναι χωριό της Περιφερειακής Ενότητας Θεσπρωτίας, στην Περιφέρεια Ηπείρου. Ανήκε στην πρώην Επαρχία Θυάμιδος, του Νομού Θεσπρωτίας. Βρίσκεται σε υψόμετρο 185 μέτρων και σύμφωνα με το Πρόγραμμα «Καλλικράτης», ανήκει στην Κοινότητα Καστρίου, της Δημοτικής Ενότητας Ηγουμενίτσας και υπάγεται διοικητικά, στο Δήμο Ηγουμενίτσας. Κατά την Απογραφή του 2021, είχε 664 κατοίκους. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Ενοριακός Ναός είναι ο Άγιος Γεώργιος.

 Κατά τη διάρκεια των Βαλκανικών Πολέμων, στις 24 Δεκεμβρίου του 1912, διεξήχθη στην περιοχή μάχη, ανάμεσα σε ελληνικά ανταρτικά σώματα και τον οθωμανικό στρατό, που οδήγησε στην απελευθέρωση του Καστρίου και άλλων γειτονικών οικισμών.Κατά τη διάρκεια της Κατοχής, 18 κάτοικοι του οικισμού έχασαν τη ζωή τους. Από αυτούς, οι 17 εκτελέστηκαν από ομάδες ένοπλων Αλβανών συνεργατών των δυνάμεων Κατοχής, ενώ ένας σκοτώθηκε από Γερμανούς στρατιώτες.Μεταπολεμικά το Καστρί απέκτησε τηλεφωνική σύνδεση, καθώς και ηλεκτρισμό, μετά από ενέργειες του τοπικού ευεργέτη Ηλία Σάρρα. Από το Καστρί κατάγονταν ο πρώτος αιρετός Δήμαρχος της Ηγουμενίτσας, Ιωάννης Σάρρας, ο επιχειρηματίας και τοπικός ευεργέτης Ηλίας Σάρρας (γιος του προηγούμενου) και ο συγγραφέας και λογοτέχνης Γιάννης Γ. Σάρρας. Την Κυριακή 5 Μαΐου 2019, έγιναν στη γενέτειρά του, στο Καστρί Θεσπρωτίας, τα αποκαλυπτήρια της προτομής, του αγνοούμενου κατά την Κυπριακή τραγωδία του 1974, στρατιώτη της ΕΛΔΥΚ, Βασιλείου Μονάχου του Μιχαήλ. Ο Βασίλης Μονάχος, 21 ετών το 1974, διέκοψε τις σπουδές του στο Πανεπιστήμιο, για να ανταποκριθεί στο κάλεσμα του χρέους του, προς την πατρίδα και από τις 16-08-1974, αγνοείται. Κάθε χρόνο στο Καστρί την Καθαρά Δευτέρα, αναβιώνει ένα παλιό δρώμενο, ο Παραδοσιακός Αρβανίτικος γάμος. Παρευρίσκεται πλήθος κόσμου και πολλοί επίσημοι, βουλευτές, δήμαρχοι, αντιδήμαρχοι, κοινοτάρχες κ.ά. Το Καστρί διαθέτει γήπεδο ποδοσφαίρου και έχει ποδοσφαιρική ομάδα. Ο Θύαμις Καστρίου ιδρύθηκε το 1968, έχει έδρα το Γήπεδο Καστρίου και αγωνίσθηκε στην Α’ Ερασιτεχνική Κατηγορία της Ε. Π. Σ. Θεσπρωτίας, την περίοδο 2019-20, όπου και κατέκτησε το πρωτάθλημα. Στις 19-08-1919, ο οικισμός Καστρί, ορίζεται έδρα της Κοινότητας Καστρίου, του Νομού Ιωαννίνων. Στην Κοινότητα Καστρίου, υπάγονται και οι οικισμοί, Ράγιο και Τσιφλίκι Ράγιο. Στις 28-02-1935, οι οικισμοί Ράγιο και Τσιφλίκι Ράγιο, συστήνουν την Κοινότητα Ραγίου, με έδρα το Ράγιο και αποσπώνται από την Κοινότητα Καστρίου. Στις 01-04-1937, ο οικισμός Καστρί, αποσπάται από το Νομό Ιωαννίνων και υπάγεται στο Νομό Θεσπρωτίας. Στις 04-12-1997, ο οικισμός Καστρί, προσαρτάται στο Δήμο Ηγουμενίτσας. Ηπειρώτικος Χορός στο Ίδρυμα Η. Σάρρα στο Καστρί Ηγουμενίτσας το 1996 (βίντεο στο youtube) Αναβίωση παραδοσιακού γάμου στο Καστρί Θεσπρωτίας (βίντεο στο youtube) ΑΣ Θυαμις Καστριου 1968 (σελίδα στο facebook) Βασίλειον της Ελλάδος, Εθνική Στατιστική Υπηρεσία της Ελλάδος, Πληθυσμός της Ελλάδος κατά την απογραφήν της 7ης Απριλίου 1951, Εν Αθήναις, 1955. Έκθεσις των γενομένων ζημιών εν γένει Ηπείρου από της κηρύξεως του Ελληνο-ιταλικού πολέμου (28-10-40) μέχρι της τελικής απελευθερώσεώς της, Οκτώβριος 1944, Βιβλιοθήκη Ηπειρωτικής Εταιρείας Αθηνών, Αθήνα 1987. Μιχάλης Κοκολάκης, Η τουρκική στατιστική της Ηπείρου στο Σαλναμέ του 1895, στο Τετράδια Εργασίας, τεύχος 18, Κέντρο Νεοελληνικών Ερευνών, Αθήνα 2008. Βασίλη Κραψίτη, Σύγχρονοι Ηπειρώτες ευεργέτες (1913-1986), εκδόσεις του συλλόγου «Οι φίλοι του Σουλίου», Αθήνα, 1987. Χαρίτωνος Κ. Λάμπρου, Οι Τσάμηδες και η Τσαμουριά, Αθήναι 1949. Γεωργίου Τσοκοπούλου, Ιστορία του Ελληνοτουρκικού Πολέμου 1912 - 1913, β' τόμος, Έκδοσις Ατλαντίδος, Νέα Υόρκη, 1914.